— 398 — 



holder ca. 3000 Titler paa Bøger og Afhandlinger skrevet af 262 For- 

 fattere. Ganske vist har der, siden Warmings Skrift udkom, været givet 

 aarlige eller toaarige Oversigter over ny dansk botanisk Litteratur ; 

 men disse er vanskelige at benytte og, som det har vist sig, mer eller 

 mindre ufuldstændige. Der har derfor været Trang til et Arbejde som 

 det, Mag. Christensen her har udgivet, paa Opfordring af Prof. War- 

 ming, og med Understøttelse af Carlsberg-Fondet. Værdien af et saa- 

 dant Værk afhænger selvfølgelig af den Nøjagtighed, hvormed det er 

 udført, og den Fuldstændighed, hvormed den botaniske Litteratur er 

 samlet sammen. I hvilken Grad disse Fordringer er sket Fyldest, vil 

 maaske først ret vise sig ved længere Tids Benyttelse ; men efter et 

 omhyggeligt Gennemsyn vil den kyndige Botaniker dog ikke være i 

 Tvivl om, at det er udarbejdet med stor Omhu og med bibliografisk 

 Sans. De biografiske Oplysninger om de enkelte Forfattere vil blive 

 særlig paaskønnede ; for de yngre Botanikere har man længe savnet 

 saadanne, for de ældres Vedkommende er Oplysningerne hos Warming 

 supplerede. Forud for den egentlige Litteraturliste gaar en Fortegnelse 

 over Samleværker og danske Tidsskrifter m. m., hvori der forekommer 

 botaniske Arbejder. 



Skønt Bogen som sagt er udarbejdet med meget stor Omhu, har 

 det selvfølgelig ikke kunnet undgaas, at nogle enkelte Fejl har indsneget 

 sig. Saaledes angives S. 6, at Etatsraad Petit i 1890 stiftede Botanisk 

 Rejsefond ved et Legat, medens Forholdet er det, at han i 1890 testa- 

 menterede et Legat til det 4 Aar i Forvejen (af Joh. Lange, Petit, 

 Schiøtz og Warming) stiftede Rejsefond. S. 50 siges Ed. Erslev at have 

 været Professor i Geografi ved Københavns Universitet, hvad han dog 

 ikke var, men kun titulær Professor. Om Alfr. Jørgensen anføres S. 74, 

 at han i 1877 modtog Universitetets Pris for en Opgave om Bromelia- 

 ceernes Rødder; det var imidlertid en af Prof. Didrichsen i Botanisk 

 Forening stillet Prisopgave, som han besvarede. Endelig er der ved en 

 Trykfejl kommet til at staa S. 246, at Skovejer Jacobi er født i 1911. 

 Bogen er smukt udstyret og forsynet med 70 Portrætter af afdøde og 

 nulevende Botanikere. L. K. R. 



Johannsen. W. : Elemente der exakten Erblichkeitslehre 

 mit Grundzügen der biologischen Variationsstatistik. 2te deutsche, neu- 

 beabeitete und sehr erweiterte Ausgabe in 30 Vorlesungen. Gustav 

 Fischer, Jena. 1913. XII + 724 Sider. Pris 13 Mark, indb. 16 Mark. 



Prof. Johannsen's »Elemente der exakten Erblichkeitslehre«, der 

 udkom i 1909 som en ændret og udvidet Udgave af hans danske Bog 

 »Arvelighedslærens Elementer« (1905), blev udsolgt i Løbet af et Par 

 Aar, — et ubedrageligt Kendetegn paa, i hvor høj Grad den er bleven 

 benyttet og skattet af alle, der paa en eller anden Maade — praktisk 

 eller videnskabelig — arbejder med eller interesserer sig for Sider af 

 det moderne vidtomspændende Begreb : Arvelighedsforskning. 



Forf. har nu udsendt en ny Udgave, der er blevet over 200 Sider 

 større og iøvrigt er gennemgaaet Side for Side og ændret paa mange 

 Punkter, med andre Ord, det er en fuldstændig Omarbejdelse, der har 

 fundet Sted. Forøgelsen i Omfang er delvis en naturlig Følge af en 



